Ο **Κέλσι Μπάρλοου** (γεννήθηκε στις 14 Φεβρουαρίου 1991) είναι Αμερικανός επαγγελματίας καλαθοσφαιριστής των Παντέρας δε Αγουασκαλιέντες του Μεξικανικού Πρωταθλήματος. Έπαιξε κολεγιακό μπάσκετ για το Purdue και το UIC .

Σταδιοδρομία στο λύκειο
-----------------------

Ο Μπάρλοου έπαιξε μπάσκετ λυκείου στο Καθεδρικό Γυμνάσιο στην Ινδιανάπολη της Ιντιάνα, με προπονητή τον Σκοτ Χικς. Επιλέχθηκε ως ο υπ' αριθμόν 41 σμολ φόργουορντ της χώρας από το ESPN και ήταν παίχτης κατάταξης τριών αστέρων από το Scout.com. Κέρδισε μία θέση στη δεύτερη ομάδα της Indianapolis Star All-City το 2009 και ονομάστηκε στην ομάδα Αντερκλάσμεν της πολιτείας της IBCA το 2008. Ο Μπάρλοου ανακηρύχτηκε ως ο πολυτιμότερος παίχτης (MVP) του All-Star Game City-County αφού σημείωσε 18 πόντους. Ως ανώτερος, είχε κατά μέσο όρο 11 πόντους, έξι ριμπάουντ και πέντε ασίστ ανά παιχνίδι.

Κολεγιακή πορεία
----------------

Ο Μπάρλοου έπαιξε κολεγιακό μπάσκετ στο Πέρντου, με τους Πέρντου Μποϊλερμέικερς, από το 2009 έως το 2012. Ως πρωτοετής, ο Μπάρλοου ήταν ρολίστας με μέσο όρο 3,4 πόντους, 2,3 ριμπάουντ και 1,6 ασίστ ανά παιχνίδι σε 16,0 λεπτά ανά αγώνα. Ως δευτεροετής σπουδαστής, έπαιξε σε 32 αγώνες με μέσο όρο 5,1 πόντους, 2,9 ριμπάουντ και 1,6 ασίστ σε 19,5 λεπτά ανά αγώνα. Από το 2013 έως το 2014 έπαιξε στην UIC, με τους UIC Φλέιμς.  Κατά τη διάρκεια της τελευταίας του χρονιάς, ο Μπάρλοου είχε μέσο όρο 14,8 πόντους, 4,9 ριμπάουντ και 3,9 ασίστ, οδηγώντας την ομάδα του σε πόντους και ασίστ.

Επαγγελματική σταδιοδρομία
--------------------------

  

### Γκραντ Ράπιντς Ντράιβ και Λιλ Μετροπόλ (2014–2016)

Ο Μπάρλοου ξεκίνησε την επαγγελματική του σταδιοδρομία το 2014, με τους Γκραντ Ράπιντς Ντράιβ του NBA Development League, όπου επιλέχθηκε στον 5ο Γύρο με την 5η επιλογή στο ντραφτ του NBA Development League του 2014,  Κατά την πρώτη του χρονιά, ο Μπάρλοου είχε μέσο όρο 7,2 πόντους και 2,7 ριμπάουντ με τους Ντράιβ.

Τον Ιούλιο του 2015, ο Μπάρλοου εντάχθηκε στους Ντιτρόιτ Πίστονς για το Σάμερ Λιγκ του ΝΒΑ του 2015, όπου είχε μέσο όρο 7 πόντους, 2 ριμπάουντ και 2,5 ασίστ σε δύο παιχνίδια. Στη συνέχεια, υπέγραψε ξανά με τους Γκραντ Ράπιντς Ντράιβ για τη νέα χρονιά. Στις 7 Απριλίου 2016, ο Μπάρλοου υπέγραψε με τη Λιλ Μετροπόλ της 2ης Κατηγορίας Γαλλία για την υπόλοιπη αγωνιστική περίοδο 2015–16.  Στο τέλος της πλήρους χρονιάς, ο Μπάρλοου είχε μέσο όρο 11,7 πόντους, 4,7 ριμπάουντ και 2,2 ασίστ σε 11 αγώνες με τη Λιλ.

### Τρίκαλα (2016–2017)

Στις 26 Αυγούστου 2016, ο Μπάρλοου υπέγραψε με τον σύλλογο του Ελληνικού Πρωταθλήματος Τρίκαλα.  Στις 7 Φεβρουαρίου 2017 ψηφίστηκε ως ο Πολυτιμότερος Παίχτης (MVP) της εβδομάδας στο Stoiximan.gr μαζί με τον Βλάντο Γιάνκοβιτς έχοντας 21 πόντους, 5 ριμπάουντ, 5 ασίστ και 1 κλέψιμο απέναντι στο Ρέθυμνο. Στο τέλος της πλήρους αγωνιστικής περιόδου, ο Μπάρλοου είχε μέσο όρο 14 πόντους, 4,3 ριμπάουντ, 3,2 ασίστ και 1,3 κλεψίματα σε 26 αγώνες για τα Τρίκαλα.  Κατά τη διάρκεια της χρονιάς, ο Μπάρλοου πέτυχε 20 φορές διψήφιο αριθμό πόντων, έχοντας επίσης 1 νταμπλ-νταμπλ σε πόντους και ριμπάουντ. Ήταν επίσης ο δεύτερος καλύτερος σκόρερ της κανονικής περιόδου του πρωταθλήματος με 363 πόντους πίσω από τον Ουίλ Κάμινγκς, ο οποίος είχε 367.

### ΑΕΚ (2017–2018)

Μετά το τέλος της χρονιάς, φημολογήθηκε ότι ο Μπάρλοου ήταν κοντά στην ΑΕΚ.  Στις 8 Απριλίου 2017 επιβεβαίωσε τη μετακίνησή του στην ΑΕΚ.  Στις 5 Ιουλίου 2017 η ΑΕΚ ανακοίνωσε ότι ο Μπάρλοου υπέγραψε διετές συμβόλαιο.  Αποδεσμεύτηκε επίσημα από τον σύλλογο στις 6 Μαρτίου 2018. 

### Κύμη (2018)

Στις 24 Αυγούστου 2018 ανακοινώθηκε ότι ο Μπάρλοου υπέγραψε με την Κύμη.  Στις 23 Σεπτεμβρίου όμως αποχώρησε από τον ελληνικό σύλλογο πριν την έναρξη της αγωνιστικής περιόδου. 

### Χισπάνο Αμερικάνο (2019–2021)

Ο Μπάρλοου εντάχθηκε στους Χισπάνο Αμερικάνο του Αργεντινού Πρωταθλήματος το 2019. Σε 27 αγώνες είχε κατά μέσο όρο 18,8 πόντους, 4,5 ριμπάουντ, 3,3 ασίστ και 1,7 κλεψίματα ανά αγώνα.  Κατά τη διάρκεια της περιόδου 2020–21, ο Μπάρλοου είχε κατά μέσο όρο 17,6 πόντους, 5,8 ριμπάουντ, 3,7 ασίστ και 1,7 κλεψίματα ανά παιχνίδι. 

### Παντέρας δε Αγουασκαλιέντες (2021–σήμερα)

Την 1η Οκτωβρίου 2021, ο Μπάρλοου υπέγραψε με τους Παντέρας δε Αγουασκαλιέντες του Μεξικανικού Πρωταθλήματος.

Στατιστικά σταδιοδρομίας
------------------------

### Εγχώρια πρωταθλήματα

#### Κανονική περίοδος

| Λεζάντα |
| --- |
|   GP | Σύνολο αγώνων |  MPG  | Λεπτά ανά αγώνα |  FG%  | Ποσοστό εύστοχων σουτ |
|  3P%  | Ποσοστό εύστοχων τριπόντων |  FT%  | Ποσοστό εύστοχων ελευθέρων βολών |  RPG  | Ριμπάουντ ανά αγώνα |
|  APG  | Ασσίστ ανά αγώνα |  SPG  | Κλεψίματα ανά αγώνα |  BPG  | Κοψίματα ανά αγώνα |
|  PPG  | Πόντοι ανά αγώνα |  **Bold**  | Ρεκόρ καριέρας |    | Πρώτος στο πρωτάθλημα |

Σημείωση: Μόνο οι αγώνες στις κύριες εγχώριες διοργανώσεις περιλαμβάνονται. Συνεπώς, αγώνες σε κύπελλο ή ευρωπαϊκές διοργανώσεις παραλείπονται.

| Έτος | Ομάδα | Πρωτάθλημα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2016–17 | Trikala | GBL | 26 | 32.5 | .433 | .281 | .635 | 4.3 | 3.2 | 1.4 | 0.3 | 14.0 |
| 2017–18 | A.E.K. | GBL | 15 | 19.4 | .409 | .320 | .895 | 2.4 | 1.1 | 0.8 | 0.1 | 7.1 |

### FIBA Champions League

| Έτος | Ομάδα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- |
| 2017–18 | A.E.K. | 14 | 17.5 | .204 | .208 | .833 | 2.1 | .8 | .4 | .1 | 2.7 |

Προσωπική ζωή
-------------

Ο πατέρας του Μπάρλοου, Κεν Μπάρλοου, ήταν επίσης επαγγελματίας καλαθοσφαιριστής που έπαιξε επίσης στην Ελληνική Α1 Κατηγορία με τον ΠΑΟΚ από το 1990 έως το 1993. Ο αδερφός του Κίναν, έπαιξε επίσης με τους Ιντιάνα Στέιτ Σάικαμορς πριν τελειώσει την κολεγιακή του σταδιοδρομία στο Τίφιν. (Οκλαχόμα). Ο Κέλσι γεννήθηκε στη Θεσσαλονίκη λίγες εβδομάδες πριν ο ΠΑΟΚ κερδίσει το Κύπελλο Κυπελλούχων Ευρώπης της FIBA στη Γενεύη .

Βιβλιογραφικές αναφορές
-----------------------

1. ↑  «Purdue Bio». *Purduesports.com*. Αρχειοθετήθηκε από το πρωτότυπο στις 5 Μαρτίου 2017. Ανακτήθηκε στις 28 Νοεμβρίου 2016.
2. ↑  Ex-Purdue Guard Kelsey Barlow Transfers To UIC.
3. ↑  Kelsey Barlow Drafted Into NBA D-League.
4. ↑  «Kelsey Barlow joins Lille». *Interperformances.com.au*. 7 Απριλίου 2016. Ανακτήθηκε στις 28 Νοεμβρίου 2016.
5. ↑  «Trikala inks Kelsey Barlow». *Sportando.com.au*. 26 Αυγούστου 2016. Ανακτήθηκε στις 28 Νοεμβρίου 2016.
6. ↑  KELSEY BARLOW Career stats & achievements.
7. ↑  «AEK BC closing in on Kelsey Barlow's signing». *sdna.gr*. 7 Απριλίου 2016. Ανακτήθηκε στις 15 Μαΐου 2017.
8. ↑  «Kelsey Barlow confirms his summer transfer move to AEK BC». *sdna.gr*. 8 Απριλίου 2016. Ανακτήθηκε στις 15 Μαΐου 2017.
9. ↑  AEK Athens signs Kelsey Barlow to a two-year deal.
10. ↑  «Barlow's contract terminated». *aekbc.gr*. March 6, 2018.. Ανακτήθηκε στις March 6, 2018.
11. ↑  «Kelsey Barlow signs with Kimis». *Sportando*. Αρχειοθετήθηκε από το πρωτότυπο στις 24 Αυγούστου 2018. Ανακτήθηκε στις 24 Αυγούστου 2018.
12. ↑  gazetta.gr Τέλος ο Μπάρλοου από την Κύμη
13. ↑  «Kelsey Barlow (ex Hispano Am.) is a newcomer at Soles». *Latinbasket*. 31 Ιουλίου 2020. Ανακτήθηκε στις 25 Αυγούστου 2020.
14. 1 2  «Panteras ink Kelsey Barlow, ex H.Americano». *Latinbasket*. 1 Οκτωβρίου 2021. Ανακτήθηκε στις 1 Οκτωβρίου 2021.

Εξωτερικοί σύνδεσμοι
--------------------

* Προφίλ RealGM.com
* Προφίλ Eurobasket.com
* Στατιστικά κολεγίου Basketball-Reference.com